Keskustelu:Jarmo Wasama

message: Suomalainen lyhyen uran pelannut jääkiekkoilija, joka kuitenkin ehti saavuttaa paljon. Pituutta tähän ei oikein pysty enää kovinkaan paljoa lisäämään, sillä ura jäi tosiaan vain kuuden kauden mittaiseksi. Suositelluksi ajattelin, mutta SA-artikkeleissa ei hirveästi ole vertailukohtia näin "lyhyistä" artikkeleista. Mutta kattava tämä on silti. Artikkelia voisi verrata suurin piirtein samassa iässä kuolleeseen jääkiekkopuolustaja Luc Bourdoniin, josta on enwikissä suositeltu artikkeli. Se on pituudeltaan samaa luokkaa, mutta siinä ei esimerkiksi ole käsitelty ollenkaan pelityyliä, tässä on. Kommenttaja siis kiitos :) --PtG 21. helmikuuta 2012 kello 21.37 (EET)
replies: text: Aloin kielenhuoltoon, joten yksityiskohtiin palaan ehkä myöhemmin, mutta rakenteesta voisin kommentoida jo nyt. Näyttää vähän pahalta, että kuolema on alaotsikkona luvussa "ura". Ehdottaisin, että nykyisestä alaluvusta "viimeinen kausi ja kuolema" siirretään suurin osa omaan lukuunsa, jonka nimeksi voisi tulla kolkosti mutta asiallisesti "kuolema". Se voisi olla heti uraa käsittelevän luvun jälkeen. "Uran" alle jäisi alaluku "viimeinen kausi", johon sisältyisi tämä pätkä: Wasama pelasi 16 ottelua kaudella 1965–1966. Hän teki niissä pisteet 4+3. Wasaman viimeiseksi peliksi jäi Hakametsässä 1. helmikuuta 1966 pelattu ottelu SaiPaa vastaan. Ilves oli voittanut, ja Wasama oli valittu ottelun parhaaksi pelaajaksi. Ilves voitti Suomen-mestaruuden myöhemmin keväällä, ja Wasaman toinen Suomen-mestaruus tuli postuumisti. Hänet valittiin lisäksi viidennen kerran urallaan tähdistökentälliseen. Toinen asia on kuvitus: ehkä toisen artikkelin kuvista voisi siirtää mallineeseen?--Tanár 2. maaliskuuta 2012 kello 20.03 (EET)
replies: text: :Kiva, että tulit takaisin lomalta. Ketään muuta ei näemmä ole aihe kiinnostanut :) Muokkasin rakennetta. Otin alalukun viimeinen kausi kokonaan pois, sillä se olisi jäänyt turhan lyhyeksi. Kuolema on nyt oma osionsa. Kuvien paikkoja vaihdoin myös. Yritän myös etsiä lisää kuvia. --PtG (keskustelu) 2. maaliskuuta 2012 kello 22.13 (EET)
replies: text: ::Jutellaan me tässä sitten kahdestaan :) Jättäisin merkitys-osiosta noi "numero 2" ja "henkivakuutuslappu"-tarinat pois ensinnäkin siksi, että ne ovat triviaa ja huuhaata, ja toisekseen vastaavia tarinoita liikkuu monen monista muistakin.--Tanár 2. maaliskuuta 2012 kello 22.50 (EET)
replies: text: :::Olet varmaan oikeassa. Niistä oli kuitenkin mainintaa monessa paikassa (tiedä sitten lähtenytkö liikkelle yhdestä huhusta, jotka sitten monet kopioinut). Toisaalta pyrin tuomaan sillä esille sitä, että nuorena kuolleista lahjakkuuksista syntyy usein legendoita (mistä saattaa myös osittain johtua NHL-puheetkin ja pelkät ylistävät lausonnot pelityylistä ja -kyvyistä). --PtG (keskustelu) 3. maaliskuuta 2012 kello 00.20 (EET)
replies: text: ::::No juu, voihan asian tosiaan ajatella niinkin että tuollaiset legendat kertovat omalla tavallaan myös henkilön merkittävyydestä, joten jos pidät niitä oleellisina niin en käy kinaamaan.--Tanár 3. maaliskuuta 2012 kello 13.32 (EET)
replies: text: :::::Pystyiskö sen ajatuksen jotenkin tiivistää siten, että jättäis nuo nippelitiedot pois. Jotenkin siten että siitä kävisi ilmi, että Wasaman asemaan on todennäköisesti vaikuttanut nuorena kuoleminen -> kaikki maininnat pelkästään ylistäviä ja lisäksi kehittynyt "legendoja" (vai onko tämä vähän turhaa spekulointia) --PtG (keskustelu) 3. maaliskuuta 2012 kello 23.46 (EET)

text: Ihan hyvältähän tämä vaikuttaa. Kielikin kunnossa. Poistaisin minäkin Tanarin mainitsemat trivia-tarinat. Gopase+f (keskustelu) 3. maaliskuuta 2012 kello 13.59 (EET)

text: Olen minäkin sitä mieltä, että "numero 2" ja "henkivakuutuslappu"-tarinat voisi jättää pois. Niiden kohdalla artikkelin lukeminen töksähtää pahasti, tulee hiukan epäuskoisen vaivautunut olo. Eivät minusta sovi tietosanakirja-artikkeliin. Tietolaatikon pituudelle ja painolle voisi varmaan merkitä lähteen. Kuvatekstissä oleva Olli Rajala on varmaankin linkitetty oikein, vaikkei hänen artikkelissaan mainitakaan jääkiekosta mitään.(?) (Oli tietysti tavallista harrastaa molempia lajeja, mutta ehkä joku tietävämpi voisi lisätä jääkiekosta jotain Rajalan artikkeliin.) Urheilu-uran alusta voisi minusta kertoa enemmänkin (jos vain tietoa löytyy), olisi mielenkiintoisempaa luettavaa kuin kausikohtaiset ottelu- ja pistemäärät, joita on lueteltu useamman kappaleen verran. Nyt Ilveksessä-osio on hiukan puuduttavaa luettavaa, en tosin oikein tiedä saisiko sitä jotenkin sujuvammaksi. Jos "uumajalaisjoukkueen värväysyrityksistä" on luotettavaa ja täsmällistä tietoa, niin niistäkin voisi ehkä kertoa hiukan enemmän. --Ryhanen (keskustelu) 3. maaliskuuta 2012 kello 15.34 (EET)
replies: text: :Hyviä lisäysehdotuksia, vaikka luulen kyllä että PtG on ehtinyt jo koluta läpi kaiken mitä lähteissä sanotaan :) Olet ihan oikeassa että "kaudella se-ja-se W. teki pisteet x+x ja Ilves sijoittui n:nneksi" on vähän puuduttavaa luettavaa, mutta urheilija-artikkeleissa tuollaista ei oikein voi välttää, varsinkaan kun ei tuo Wasaman sarjaura niin pitkä ollut.--Tanár 3. maaliskuuta 2012 kello 22.21 (EET)
replies: text: ::Olli Rajalasta en tiedä, että onko kaveri sama kuin jalkapalloilija-Rajala (mutta Tampere ja vuosiluvut sopivat aika hyvin yhteen; tuohon aikaanhan ei ollut ollenkaan tavatonta, että pelattiin sekä lätkää että jalkapalloa pääsarjatasolla). Uumajalaisjoukkueen värväysyrityksestä on ainoa maininta Jarmon veljen haastattelussa. Tanár on siinä mielessä oikeassa, että ikävä kyllä lähteet eivät kerro kovinkaan tarkasti urheilu-uran kohokohdista (muutakuin saavutukset). Lisäksi tuohon aikaan pelattiin niin vähän pelejä, että uralla ei oikein ehtinyt syntyä mitään suuria merkkipaalujakaan (kuusi kautta; nykyään liigassa riittää kaksi kautta samaan pelimäärään). Mulla on tiedossa kyllä vielä ainakin yksi kirjallinen lähde, jossa saattaisi olla vielä lisätietoa. --PtG (keskustelu) 3. maaliskuuta 2012 kello 23.46 (EET)

text: "traktoriin, joka oli pysähtynyt kylmyyden takia". Vähän hassusti sanottu, mutta niinkö lähteessä sanotaan? Paleliko traktori vai kuski, vai hyydyttikö pakkanen aurakaluston? --Waari (keskustelu) 4. maaliskuuta 2012 kello 10.54 (EET)

text: Otsikon "Syntymä, perhe ja yksityiselämä" voisi tiivistää muotoon "Yksityiselämä". --Waari (keskustelu) 4. maaliskuuta 2012 kello 10.56 (EET)
replies: text: :Niin voisi, tiivistän. Sellainen juttu tuli vielä mieleen, että missä kuolemaan johtanut onnettomuus tapahtui ja minne Jarmo Wasama oli isänsä kanssa menossa.--Tanár 4. maaliskuuta 2012 kello 15.42 (EET)
replies: text: ::Niin ja Matti Wasaman urastakin voisi pari riviä sanoa tai mieluiten kirjoittaa hänestä oman artikkelin.--Tanár 4. maaliskuuta 2012 kello 15.44 (EET)
replies: text: :::Lisäsin kolarista hieman lisää ja tein Matti Wasamasta artikkelin (mielenkiintoisesti Matista oli artikkelit jo en- ja fr-wikeissä!). Aikomuksenani on kyllä vielä tehdä artikkelit noista punaisista kausista. Lähdekirja väitti että kolari tapahtui Hakametsän kaupunginosassa, mutta Sammonkatu on kyllä (ainakin nykyään) Kalevaa. Leijonien tarinan mukaan traktori oli "sammahtanut", mikä ainakin musta viittaa jonkinlaiseen koneen hyytymiseen. --PtG (keskustelu) 4. maaliskuuta 2012 kello 17.46 (EET)
Olen nyt käynyt artikkelin läpi kieliasun puolesta. Yhdistin pelityyli ja merkitys -luvut ja otin henkivakuutuslappu-legendan pois. Nyt tuo numero kaksi -legenda on minusta vähän luontevammin siinä eikä hyppää niin silmillekään, kun artikkeli päättyy NHL-spekulaatioihin. Tää on minusta nyt täysin SA-tasoa, ellei sitten artikkelia pidetä liian lyhyenä suositelluksi.--Tanár 4. maaliskuuta 2012 kello 18.13 (EET)

text: Munkin mielestä SA-tasoa. Gopase+f (keskustelu) 8. maaliskuuta 2012 kello 22.06 (EET)
</div>
thread_title:  Arkistoitu vertaisarviointi